Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2941

32. Nyilatkozat a Bizottság szervezetéről és működéséről A Konferencia tudomásul veszi a Bizottság azon szándékát, hogy megfelelő időben előkészítse a testületen belüli feladatok átszervezését a 2000-ben hivatalba lépő Bizottság számára azzal a céllal, hogy a szokásos feladatkörök és a különös feladatok között a lehető legkedvezőbb megoszlást biztosítsa. Ebben az összefüggésben a Konferencia úgy véli, hogy a Bizottság elnökének széles diszkrecionális jogkörrel kell rendelkeznie mind a testületen belüli feladatok elosztásában, mind e feladatoknak a Bizottság hivatali ideje alatt történő bármilyen átszervezésében. 2004/60/II. szám A Konferencia tudomásul veszi továbbá a Bizottságnak azt a szándékát, hogy ezzel párhuzamosan véghez vigye szervezeti egységeinek megfelelő átszervezését. Megállapítja különösen azt, hogy kívánatos lenne a külkapcsolatokat egy alelnök hatáskörébe utalni.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes